Gitarkameratene

Gitarkameratene var en norsk supergruppe som bestod av de fire visesangerne Jan Eggum, Halvdan Sivertsen, Øystein Sunde og Lillebjørn Nilsen.

Sunde, Sivertsen og Nilsen kom tilfeldigvis sammen under en festival i Sarpsborg sommeren 1987. De havnet på samme scene, og etter den vellykkede spontankonserten ble de enige om å gjøre noe mer. De ble enige om å inkludere Eggum, og gruppen ble formelt stiftet i 1988. De gav ut to plater og holdt en rekke konserter frem til 1994. Etter sitt andre album Typisk norsk, ble de kåret til Årets spellemann under Spellemannprisen 1990 og vant i tillegg klassen visesang for albumet.

Gitarkameratene ble gjenforent i 2003, dog kun for å spille inn en sang til albumet Gull i fra grønne skoger (Spinner), som er en hyllest til Vidar Sandbeck. Da spilte de inn sin versjon av Gull og grønne skoger.

Den 4. januar 2010 informerte Gitarkameratene om en ny gjenforening, som i første omgang dreide seg om to konserter i mars samme år. Etterhvert ble konsertplanen utvidet til en turné over store deler av landet. Samtidig ga bandet ut livealbumet Kanon med innspillinger fra Grieghallen i Bergen i 1990.

I 2012 ga Gitarkameratene ut en DVD, og gjennom høsten 2012 opptrådte de på Dizzie Showteater med nytt program.

På hver eneste soloplate enkeltmedlemmene har laget etter 1988 står teksten «En gang gitarkamerat – alltid gitarkamerat!»

Under Lillebjørn Nilsens begravelse den 9. februar 2024 opptrådte de gjenværende medlemmene Øystein Sunde, Halvdan Sivertsen og Jan Eggum, med Nilsens sang "Se alltid lyst på livet." Samtidig informerte Sivertsen om at Gitarkameratene nå var offisielt lagt ned. 

Medlemmer
 Øystein Sunde – sang, gitarer, bass, dobro, låtskriver
 Halvdan Sivertsen – sang, gitarer,  bass, låtskriver
 Jan Eggum – sang, gitarer, bass, trekkspill, låtskriver
 Lillebjørn Nilsen – sang, gitarer, fiolin, hardingfele, munnspill, fløyter, låtskriver

Diskografi
 1989: Gitarkameratene
 1990: Typisk norsk
 2010: Kanon
Singler
1990: Barn av regnbuen

DVD
 2012: Historien om Gitarkameratene – Grappa 4390

Gitarkameratene på NRK
 Kysten rundt – (sendt 24. september 1988).NRK TV Kysten rundt fra 24. september 1988 Medley «Heksedans»/«Bysommer»/«Den aller største noen noensinne hadde sett»/«Levende lyd» fremføres.
 Fredagskafe – (sendt 9. desember 1988). Opptak fra Kafe Skarven i Tromsø.NRK TV Fredagskafe (Mørketidskafe) sendt 9. desember 1988
 Gitarkameratene – (sendt 4. mars 1989).VG – 4. mars 1989 side 58 Opptak fra Kafe Skarven i Tromsø.NRK TV Gitarkameratene sendt 4. mars 1989
 Gitarkameratene – (sendt 13. oktober 1990).NRK TV Gitarkameratene 13. oktober 1990
 Redd barnas festkonsert i Oslo konserthus – (sendt 4. november 1990).NRK TV Redd barnas festkonsert i Oslo konserthus 4. november 1990 «Ryktet forteller» fremføres.
 Spellemannprisen 1990 – (sendt 2. februar 1991).NRK TV Spellemannprisen 1990 fra 2. februar 1991 Vinner pris for Visesang og Årets spellemann. Medleyen «Fisketur i øsende regn»/«Gammal Amazon»/«Ryktet forteller»/«Venner» fremføres.
 Klar, ferdig, jobb –  (sendt 23. oktober 1993).NRK TV Klar, ferdig, jobb 23. oktober 1993 «Fort gjort å glemme» fremføres.
 Gitarkameratene på scenen (1:2) – (sendt 17. desember 1994).NRK TV Gitarkameratene på scenen (1:2) fra 17. desember 1994
 Gitarkameratene på scenen (2:2) – (sendt 26. desember 1994).NRK TV Gitarkameratene på scenen (2:2) fra 26. desember 1994
 Først & sist – (sendt 12. desember 2003).NRK TV Først & sist fra 12. desember 2003 Foruten intervju fremfører de «Gull og grønne skoger».
En gang gitarkamerat, alltid gitarkamerat – (sendt 9. april 2012; opptaket er fra 28. mai 2011 i Harstad kulturhus).VG – 9. april 2012

 Referanser 

Eksterne lenker

 gitarkameratene.no Offisiell hjemmeside 
 Gitarkameratene på Facebook
 Gitarkameratene på Twitter
 Gitarkameratene på MySpace
 Biografi "Norsk pop- og rockleksikon" fra Vega Forlag (2005)
 Øystein Sunde om Gitarkameratene

Kategori:Norske musikkgrupper
Kategori:Supergrupper
Kategori:Vinnere av Spellemannprisen
Kategori:Band etablert i 1988
Kategori:Gitarkameratene
Kategori:Årets spellemann